NARIADENIE KOMISIE (EHS) č. 914/80
z 15. apríla 1980,
ktorým sa po druhýkrát mení a dopĺňa nariadenie (EHS) č. 2960/77 stanovujúce podrobné pravidlá pre predaj olivového oleja prostredníctvom intervenčných agentúr
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi1, naposledy zmenené a doplnené nariadením EHS č. 570/792, najmä na jeho článok 12 ods. 4,
keďže článok 5 ods. 3 nariadenia Komisie (EHS) č. 2960/773, naposledy zmeneného a doplneného nariadením (EHS) 883/794, určuje obdobie, v ktorom sa uplatňuje minimálna predajná cena olivového oleja určená v oznámení o verejnej súťaži;
keďže uplatňovanie článku 5 ods. 3 nariadenia (EHS) č. 2960/77 je časovo obmedzené; keďže skúsenosti ukázali, že obdobie uvedené v nariadení je pre sektor olivového oleja najvhodnejšie; keďže preto by uplatňovanie uvedeného ustanovenia už nemalo byť dlhšie obmedzované;
keďže opatrenia ustanovené v tomto nariadení sú v súlade s názorom Riadiaceho výboru pre oleje a tuky,
PRIJALA TOTO NARIADENIE:
Článok 1
Článok 3 ods. 5 nariadenia (EHS) č. 2960/77 sa mení a dopĺňa takto:
"3. Minimálna cena je cena bez dane pre 100 kilogramov olivového oleja dovezeného v sudoch nákupcu na jeho vozidle alebo v jeho cisternovom vozidle."
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Bude sa uplatňovať od 1. januára 1980.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 15. apríla 1980